b'\n_START_ARTICLE_\nJens Andreas Friis\n_START_PARAGRAPH_\nJens Andreas Friis (1821\xe2\x80\x931896) oli norjalainen saamen kielen ja kansatieteen tutkija. H\xc3\xa4n luennoi vuodesta 1851 Oslon yliopistossa saamen ja suomen kielist\xc3\xa4. H\xc3\xa4nest\xc3\xa4 tuli 1863 yliopiston lehtori ja 1866 n\xc3\xa4iden aineiden ensimm\xc3\xa4inen professori. Osaksi h\xc3\xa4nen ansiotaan on saamenkielisen Raamatun syntyminen._NEWLINE_H\xc3\xa4n julkaisi useita kielitieteellisi\xc3\xa4 teoksia sek\xc3\xa4 muun muassa romanttisen kertomuksen Lajla (1881, suom. Laila, 1883). Lajla on filmattu kolmesti, Laila, tunturien tytt\xc3\xb6 1929, Laila 1937 (molempien ohjaus George Schn\xc3\xa9evoigt) ja Laila, Lapin tyt\xc3\xa4r 1958 (Rolf Husberg).'